Kansallinen demokratiaohjelma 2025

Valmistelu- ja koordinointityöryhmän kokous 3/2021

**Aika** Tiistai 15.6.2021 klo 13-15

**Paikka** Teams

**Työryhmän jäsenet** (x)Pekka Timonen, oikeusministeriö (pj.)

(varajäsenet suluissa) (x) Niklas Wilhelmsson, oikeusministeriö (vpj.)

(x) Johanna Nurmi (~~Markku Mölläri~~), valtiovarainministeriö

(x) ~~Harri Martikainen~~ (Hanna Helinko), sisäministeriö

(x) Pekka Alhojärvi, maa- ja metsätalousministeriö

(x) Ilkka Ojala (~~Katariina Kuhanen~~), puolustusministeriö

(x) Anju Asunta (~~Petteri Katajisto~~), ympäristöministeriö

(x) ~~Mikael Åkermarck~~, (Maria Miró) liikenne- ja viestintäministeriö

~~Rauno Merisaari (Johanna Jokinen-Gavidia), ulkoministeriö~~

(x) Marja N. Pulkkinen (~~Anna Mikander~~), opetus- ja kulttuuriministeriö

~~Jenni Lahtinen (Jouni Varanka), valtioneuvoston kanslia~~

(x) Henna Leppämäki (~~Jaska Siikavirta~~), sosiaali- ja terveysministeriö

(x) Varpu Taarna (~~Anna Bruun~~), työ- ja elinkeinoministeriö

(x) Maria Wakeham-Hartonen, oikeusministeriö

**Sihteerit** (x) Liisa Männistö, oikeusministeriö

(x) Nina Suorsa, oikeusministeriö

**Kutsutut asiantuntijat** (x) Sami Demirbas, oikeusministeriö

~~Anna Groth, oikeusministeriö~~

(x) Heini Huotarinen, oikeusministeriö

~~Arto Jääskeläinen, oikeusministeriö~~

~~Peter Kariuki, oikeusministeriö~~

(x) Johanna Kaunisvaara, oikeusministeriö

(x) Sini Lahdenperä, oikeusministeriö

~~Laura Nurminen, oikeusministeriö~~

**Asialista**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 13.00. Todettiin läsnäolijat.

1. **Esityslistan hyväksyminen**

Hyväksyttiin muutoksitta.

1. **Työryhmän kokoonpanomuutosten toteaminen (liitteet 3.1 ja 3.2)**

Todettiin kokoonpanomuutokset ja puheenjohtaja toivotti työryhmän uudet jäsenet ja varajäsenen tervetulleiksi.

1. **Edellisen kokouksen pöytäkirjan hyväksyminen (liite 4.1)**

Hyväksyttiin muutoksitta.

1. **OECD-arvioinnit: Suomen kansalaisyhteiskunnan tila sekä kansalaisten luottamus hallintoon ja julkisiin instituutioihin**

Johanna Nurmi esitteli OECD:n toteuttamien arviointien keskeiset tulokset ([Kansalaispaneeli sananvapaudesta](https://julkaisut.valtioneuvosto.fi/handle/10024/162963), [OECD:n luottamusarviointi](https://valtioneuvosto.fi/-/10623/oecd-n-luottamusarviointi-antaa-suomelle-suosituksia-toimista-joilla-voidaan-vahvistaa-kansalaisten-luottamusta-hallintoon-ja-julkisiin-instituutioihin), arviointi kansalaisyhteiskunnan toimintamahdollisuuksista Suomessa). Keskusteltiin siitä, miten OECD:n suositukset tulee ottaa huomioon demokratiaohjelman toimeenpanossa.

Yleisesti todettiin, että hallinnon tulisi panostaa kansalaisviestintään ja avoimuuteen nykyistä enemmän. Kansalaispaneelien osallistujille on erityisen tärkeää viestiä valmistelutyön etenemisestä ja ehdotusten jatkokäsittelystä.

Todettiin, että vaikka kansainvälisesti vertailtuna Suomen tilanne on hyvä, isoja haasteita on mm. kansalaisyhteiskunnan rahoituksessa. Viestinnällisesti onkin tärkeää tuoda esiin, että Suomella on tarve varmistaa asemansa säilyminen kansainvälisessä vertailussa. Tämä edellyttää mm. hallinnon asennemuutosta ja kansalaisyhteiskunnan resursointia. OECD:n arviointien tulosten todettiin korreloivan hyvin muiden, mm. EU:n ja Pohjoismaiden tasolla toteutettujen arviointien tulosten kanssa.

Arviointien tulokset ja suositukset käydään läpi poikkihallinnollisessa työryhmässä. Demokratiaohjelman toimeenpanosuunnitelmaa täydennetään tarvittaessa uusilla toimenpiteillä ja/tai jo suunniteltuja toimenpiteitä suunnataan uudelleen arviointiraporteissa esitettävien suositusten perusteella.

1. **Lähetekeskustelu: Demokratiaohjelman toimeenpanon väliraportti (liite 6.1)**

Niklas Wilhelmsson esitteli luonnoksen demokratiaohjelman toimeenpanon väliraportiksi, joka on tarkoitus antaa oikeusvaltion ja sisäisen turvallisuuden ministerityöryhmälle lokakuussa 2021.

Käytiin lähetekeskustelu väliraportin formaatista ja jatkokäsittelystä. Päätettiin, että väliraporttiluonnosta käsitellään uudestaan työryhmän seuraavassa kokouksessa. Työryhmän jäseniä pyydettiin perehtymään raporttiluonnokseen ja esittämään siihen tarvittaessa muokkauksia. Erityisesti pyydettiin reflektoimaan prosessin aikana eri lähteistä saatua uutta tietoa suhteessa demokratiaohjelmassa linjattuihin toimenpiteisiin sekä pohtimaan mahdollisia jatkolinjauksia.

1. **Demokratiaohjelman viestintä (liite 7.1)**

Puheenjohtaja korosti yhteisen, ministeriörajat ylittävän viestinnän ja toiminnan koordinaation merkitystä demokratiaohjelman kaltaisessa poikkihallinnollisessa toiminnassa. Teemalähtöisellä viestinnällä on mahdollista tehostaa resurssien käyttöä merkittävästi.

Keskusteltiin demokratiaohjelman viestintäyhteistyöstä ja ministeriöiden kokoemuksista ja suunnitelmista demokratia-aamukahvien järjestämiseen liittyen.

1. **Muut asiat**

Maria Wakeham-Hartonen kertoi kansalaisyhteiskuntapolitiikan neuvottelukunnan (KANE) asettamisen valmistelutilanteesta. Työryhmän jäseniä pyydettiin välittämään tietoa kansalaisyhteiskunnan edustajille avoimesta hausta neuvottelukunnan jäseneksi. Myös ministeriöille on lähetetty nimeämispyynnöt (määräaika 15.8.2021). Tavoitteena on, että valtioneuvosto asettaisi KANEn syksyn aikana.

1. **Seuraavat kokoukset**

* 30.8.2021 klo 14-16
* 14.10.2021 klo 14-16
* 30.11.2021 klo 9-11

1. **Kokouksen päättäminen**

Puheenjohtaja päätti kokouksen klo 14.10.

JAKELU Työryhmän puheenjohtaja, varapuheenjohtaja, jäsenet ja varajäsenet, kutsutut asiantuntijat

TIEDOKSI Hankeikkuna